6. ΒΑΣΙΛΙΚΟΝ ΔΙΑΤΑΓΜΑ της 28 Απρ./4 Ιουν. 1949 Περί τρόπου κατανομής των εις τα Λιμεν. Ταμεία ανηκουσών προσόδων Α.Ν. 843/1948. Έχοντες υπ’ όψιν τας διατάξεις του άρθρ. 7 του Α.Ν. 843/1948 κλπ. Άρθρ.1.-1.Το αποδοτέον εις έκαστον δικαιούχον ποσοστόν εκ των κατά τας διατάξεις του άρθρ. 6 του Α.Ν. 843/1948 εισπράξεων των ανηκουσών εις την κατηγορίαν των Λιμεν. Ταμείων, καθορίζεται εντός μηνός από της ισχύος του παρόντος δι’ αποφάσεως του Υπουργού των Δημοσίων Έργων, στηριζομένης εις σύμφωνον γνώμην του κατά τας διατάξεις του άρθρ. 37 του κώδικος «περί Λιμεν. Ταμείων (Ε.Κ. 24/1939) Γνωμοδοτικού Συμβουλίου Λιμεν. Φορολογιών». 2.Το κατά την προηγουμένην παράγραφον ποσοστόν, καθορίζεται αναλόγως προς τας πραγματοποιηθείσας υφ’ εκάστου δικαιούχου εισπράξεις εκ των δια του Α.Ν. 843/1948 καταργηθεισών προσόδων κατά τα οικ. έτη 1937 - 1938, 1938 - 1939 και 1939 - 1940. Άρθρ.2.-Βάσει του εκάστω δικαιούχω ανήκοντος ποσοστού του οριζομένου εν τη κατά το άρθρ. 1 του παρόντος Υπουργική αποφάσει, η Τράπεζα της Ελλάδος οίκοθεν ενεργεί την προς τους δικαιούχους κατανομήν κατά μήνα ή κατά τα υπό του Υπουργού των Δημοσίων Έργων οριζόμενα συντομώτερα χρονικά διαστήματα του εν τω λογ/σμώ «έσοδα Α.Ν. 843/48 υπέρ Λιμεν. Ταμείων» πιστωτικού εκάστοτε υπολοίπου. Σελ. 64 Άρθρ.3.-Μετά διετίαν από της ισχύος του παρόντος και εφόσον ήθελε διαπιστωθή μεταβολή εις την αναλογίαν της κατά λιμένας εμπορικής κινήσεως ήτις απετέλει την κατά την τριετίαν 1937 - 40 φορολογητέαν ύλην των δυνάμει του άρθρ. 1 παρ. 1 του Α.Ν. 843 καταργηθέντων φόρων, τελών και δικαιωμάτων, επιτρέπεται αντίστοιχος τροποποίησις των κατά το άρθρ. 1 του παρόντος ποσοστών κατανομής δι’ αποφάσεως του Υπουργού Δημοσίων Έργων και μετά σύμφωνον γνώμην του Γνωμοδοτικού Συμβουλίου Λιμεν. Φορολογιών. Περαιτέρω τροποποίησις των ποσοστών κατανομής επιτρέπεται υπό τας αυτάς προϋποθέσεις και διατυπώσεις μετά πάροδον εκάστοτε διετίας από της προηγουμένης τροποποιήσεως. «Άρθρ.4.-Επιτρέπεται όπως δι’ αποφάσεως του Υπουργού των Δημοσίων Έργων, προαφαιρεθή προ της κατά το άρθρ. 1 και 2 κατανομής ποσόν δραχμών μέχρι πέντε δισεκατομμυρίων διατεθησομένων δια την πληρωμήν ανειλημμένων μέχρι της 4ης Ιουν. 1949 υπό των Λιμενικών Ταμείων υποχρεώσεων δια την εκτέλεσιν έργων. Η κατανομή προς τα έχοντα τοιαύτας υποχρεώσεις Λιμ. Ταμεία γενήσεται δια της αυτής ή ετέρας αποφάσεως του Υπουργού. Απαγορεύεται εις τα Λιμ. Ταμεία η διάθεσις των ούτω εισπραχθησομένων ποσών δια σκοπούς άλλους πλην της εξοφλήσεως των ειρημένων υποχρεώσεων». Το άνω άρθρον προσετέθη δια του Β.Δ. της 17/31 Οκτ. 1949 περί συμπληρώσεως του από 28 Άπρ. 1949 Β.Δ. περί τρόπου κατανομής κλπ. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 